﻿— 137 — - 



servir à l'empeschement et desfaveur de nos affaires, les bruits qu'ils ont 

 faicts à ceste fin courir de toutes parts , les languages recherchés et visi- 

 tations apostées tant à l'endroit de l'Empereur que du duc Auguste à 

 diverses fins et pour divers effects , ce qui me gardera de vous en faire 

 aucun discours ou redite par la présente , qui sera seulement pour vous 

 prier, Monsieur, de vouloir mettre peine d'esclaircir tous ceulx que verrez 

 estre à propos de telles impostures de nos adversaires , à ce qu'on n'en 

 puisse estre abusé , et sur tout de n'adiouster foy aux bruits d'une faulse 

 paix qu'ils ont semés et qu'ils pourroient encores cy après renouveler. 



Vous asseurant que la resolution de la royne de Navarre, de messieurs 

 les Princes et de monsieur l'amiral, mon frère , est de jamais ne la faire, 

 ne arrester que , devant toutes choses , Dieu par icelle ne soit cogneu et 

 servy, et l'exercise de sa doctrine et religion estably, et que, à la con- 

 clusion d'icelle, la royne d'Angleterre et les très-illustres princes du 

 saint Empire n'interviennent pour en estre non seulement arbitres, mais 

 aussy gardiens des seuretés d'icelle, tant pour le regard des grandes 

 obligations que nous leur avons , que aussy à ce que la cause est com- 

 mune, la seureté y soit commune, qui est une occasion et commodité 

 qu'il semble que Dieu présente à tous les dicts princes chrestiens pour 

 s'en servir et la quelle tous les gens de bien , s'asseurant de leur pieté et 

 magnanimité , ne doubtent point qu'ils n'embrassent , pour leur estre au- 

 tant advantageuse et convenable , soit durant nostre guerre , soit advenant 

 une paix , qu'ils eussent sceu désirer, attendu que , par là ils seroient hors 

 du doubte et dangier, auquel ils peuvent estre, que tant de puissants 

 princes papistes conjurés contre la vérité evangelique , laquelle ne leur 

 est pas odieuse en la France seulement, mais aussy par tous les pays 

 où elle est plantée, n'entreprennent à l'encontre d'eulx, suyvant les des- 

 seigns de leur ligue , car, en premier lieu , ils peuvent estre asseurés , pen- 

 dant que nostre guerre durera , de n'estre poinct assaillis , et y a davantage , 

 que si, pour nous ayder à la soustenir et parachever, ils nous vouloient 

 assister de quelque peu de leurs moyens, avec une bonne union et in- 

 telligence qu'ils auroient ensemble (comme ils devroient et pourroient 

 bien faire) veu qu'ils sont trop clervoyans pour ne cognoistre de quelle 

 importance est la bonne ou mauvaise yssue de ceste dicte guerre , tant pour 

 le gênerai, que pour leur particulier, on n'en pourroit attendre, sinon 

 ung bon et heureux succès qui tourneroit au bien commun. 



Pour le moins sommes nous résolus de la poursuivre et y mourir plus 

 tost que de nous en despartir, jusques à ce que nous ayons obtenu une 

 bonne et seure paix, laquelle ne se pouvant conclure que tous les dicts 

 princes chrestiens n'en soient arbitres et dépositaires des seuretés d'icelle , 

 ils sont pour cela bien certains qu'elle ne pourra estre que à leur ad 

 vantage et avec la conservation de la religion, la seureté de leurs Estais 

 n'y soit par eux mesnies comprise. 



